**Uzziņa par tiesību akta projektu Vadības komitejai**

**20.12.2021.**

|  |  |  |
| --- | --- | --- |
| № | Sniedzamā informācija | Informācija par projektu |
|  | Ministru kabineta noteikumu projekts "Noteikumi par informācijas aktualizēšanas prasībām kopīgajā klienta izpētes rīkā un kopīgā klienta izpētes rīka pakalpojuma sniedzēja licencēšanu un uzraudzību". |
|  | Projekta izstrādes nepieciešamības pamatojums | Noteikumu projekts izstrādāts pamatojoties uz Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma (turpmāk – Likums) 17.2 panta septīto daļu un 17.3 panta sestās daļas 1., 2. un 4. punktu, kas paredz Ministru kabinetam deleģējumu noteikt:- informācijas, tai skaitā personas datu, aktualizēšanas prasības, izmantojot atvērto kopīgo klienta izpētes rīku un informācijas glabāšanas termiņus;- prasības kopīgā klienta izpētes rīka pakalpojumu sniedzēja licences saņemšanai, tai skaitā prasības attiecībā uz kopīgā klienta izpētes rīka pakalpojumu sniedzēja civiltiesiskās atbildības apdrošināšanu;- kopīgā klienta izpētes rīka pakalpojumu sniedzēja licences izsniegšanas, tās darbības apturēšanas, licences pārreģistrēšanas un anulēšanas kārtību un gadījumus;- informāciju, kas publicējama Datu valsts inspekcijas mājaslapā internetā par licencējamo kopīgā klienta izpētes rīka pakalpojumu sniedzēju, kā arī šīs informācijas aktualizācijas kārtību un termiņus.Saeimas 2021.gada 15.jūnijā 3.lasījumā atbalstītais likumprojekts “Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā” (Nr. 872/Lp13) paredz nosacījumus klienta izpētes rīka (*shared KYC utility*) izveidei (grozījumi daļā par klienta izpētes rīku darbību stājās spēkā 2022.gada 1.janvārī), kā arī paredz deleģējumu Ministru kabinetam izstrādāt kārtību, kāda kopīgo atvērto klienta izpētes rīku pakalpojumu sniedzēji tiek licencēti un uzraudzīti. Tāpat deleģējums paredz informācijas, tai skaitā personas datu, aktualizēšanas prasības, izmantojot atvērto kopīgo klienta izpētes rīku un informācijas glabāšanas termiņus.  |
|  | Vadības darba plāna uzdevuma numurs un tā izpildes termiņš (ja nepieciešams) | Nav. Izriet no Likumā paredzētā deleģējuma un aprites uzdevuma 21-AP-UZ-3373. |
|  | Projekta īss saturs | Ņemot vērā darbības ievirzi, kas aptvers liela apjoma personu datu apstrādi, arī automatizētu apstrādi (tostarp profilēšanu), un būs vērsta uz noziedzīgi iegūtu līdzekļu legalizācijas un terorisma un proliferācijas finansēšanas (turpmāk – NILLTPF) novēršanu, kas līdzās personu datu apstrādes nosacījumiem paredz specifiskus nosacījumus informācijas apstrādei un pieejamībai, prasībām licencētajiem kopīgo klientu izpētes rīku pakalpojumu sniedzējiem, lai saņemtu licenci, jāaptver:- atbilstības prasības pašam licencējamajam kopīgā klienta izpētes rīka pakalpojuma sniedzējam, piemēram, darbības forma, nodokļu parādu neesamība, personas datu aizsardzības speciālista, kā arī speciālista, kas pārzina ar NILLTPF saistītos riskus, NILLTPF novēršanu regulējošos normatīvos aktus, esamība;- atbilstības prasības licencētā kopīgā klienta izpētes rīka pakalpojuma sniedzēja īpašniekiem, pārraudzības, pārvaldes institūcijas locekļiem un patiesajiem labuma guvējiem, piemēram, sodāmības neesamība, profesionālā pieredze;- prasības attiecībā uz civiltiesiskās atbildības apdrošināšanu;- kā arī sākotnēju un regulāru auditu esamību attiecībā uz informācijas drošības pārvaldības sistēmu, personu datu apstrādes un NILLTPF novēršanas prasību nodrošināšanu atbilstoši noteiktiem nosacījumiem, standartiem. |
|  | Iespējamie risinājuma varianti (ja nepieciešams) | Viens risinājuma variants. |
|  | Par projektu nosakāmā atbildīgā amatpersona | Finanšu tirgus politikas departamenta direktore Aija Zitcere. |
|  | Nosakāmais projekta sagatavotājs (ja nepieciešams) | Finanšu tirgus politikas departamenta Kredītiestāžu un maksājumu pakalpojumu politikas nodaļas jurists Kristaps Ziediņš (tālr. 67095600, e-pasts: kristaps.ziedins@fm.gov.lv). |
|  | Darba grupas vadītājs un iespējamais sastāvs (ja nepieciešams) | Darba grupas veidošana nav nepieciešama. |
|  | Sabiedrības līdzdalība |  |
|  | Ministrijas struktūrvienības un padotības iestādēm ar kurām projekts jāsaskaņo | Juridiskais departaments. |
|  | Saskaņošanas termiņš | Nosūtīts struktūrvienībām saskaņošanai 22.12.2021., saskaņot līdz 06.01.2022. |
|  | Prognozējamā projekta finansiālā ietekme uz valsts budžetu | Noteikumu projekts neparedz ietekmi uz valsts budžetu. Likumprojektā tika paredzēts, ka tajā noteikto papildu funkciju izpildei Datu valsts inspekcijā nepieciešams izveidot 2 amata vietas kopīgā klienta izpētes rīka licences pieteikumu izvērtēšanai un darbības uzraudzībai. Pasākumu plānā noziedzīgi iegūtu līdzekļu legalizācijas, terorisma un proliferācijas finansēšanas novēršanai laikposmam no 2020. līdz 2022. gadam tiek paredzēta jauno funkciju nodrošināšana un finansējums atbilstoši plānotajiem izdevumiem -  2021.gadā 64 643 *euro*, 2022.gadā un turpmākajos gados 108 224 *euro*. Šī summa aprēķināta, no 2021.gada izmaksām (64 643 *euro*) atņemot vienreizējos izdevumus (4 227 *euro*) un palielināta par audita veikšanas pakalpojumiem (47 808 *euro*).Tāpat veidosies budžeta ieņēmumi no nodevām par licencēšanu un darbības uzraudzību, kas aprēķināti Likumprojekta izstrādes ietvaros.  |
|  | Tiesību akta pieņemšanas kalendārais plāns | Nodots saskaņošanā TAP:Iesniegts VK. |
|  | Politikas joma | Budžeta un finanšu politikas joma. |
|  | Uzziņas sagatavotājs | Finanšu tirgus politikas departamenta Kredītiestāžu un maksājumu pakalpojumu politikas nodaļas jurists Kristaps Ziediņš (tālr. 67095600, e-pasts: kristaps.ziedins@fm.gov.lv). |
|  |

A.Zitcere, Finanšu tirgus politikas departamenta direktore

Tālrunis 67095553, e-pasts: aija.zitcere@fm.gov.lv

Uzziņa iesniegta 16.12.2021.